زيان

زیان (Xi'an) چین جي شانزي صوبي جي گاديءَ جو هنڌ آهي. گوانزونگ پلين علائقي ۾ هڪ ذيلي صوبائي شهر، چانگچنگ ۽ چينگڊو کانپوء، اولهائي چين ۾ ٽيون نمبر وڏو شهر ۽ اتر-اولھ چين ۾ سڀ کان وڌيڪ آبادي وارو شهر آهي. سال 2020ع جي آدمشماري مطابق ان جي ڪل آبادي 1,29,52,907 ۽ ڪل شهري آبادي 92 لک 80 هزار هئي. 

چانگان (Chʻang-an) جي نالي سان مشهور، پنهنجي تاريخ ۾، زيان چين جي چار قديم راڄڌانين مان هڪ آهي، جيڪو چيني تاريخ جي ڪيترن ئي اهم خاندانن جي ماتحت رهيو آهي، جن ۾ اولهائين زو، اولهائين هان، سوئي، اترين زو ۽ تانگ خاندان شامل آهن. زيان هاڻي چين ۾ ٻيو مشهور سياحتي مقام بڻجي ويو آهي. شهر سلڪ روڊ جو شروعات آهي ۽ شهنشاهه ڪين شي هوانگ جي ٽيراڪوٽا آرمي جو گهر آهي، اها ٻنئي يونيسڪو عالمي ورثي واري ماڳ جي طور تي درج ٿيل آهن. 

1980ع واري ڏهاڪي کان وٺي، اندرين چين جي اقتصادي ترقيءَ جي حصي طور، خاص طور تي مرڪزي ۽ اتر اولهه وارن علائقن ۾، زيان هڪ ثقافتي، صنعتي، سياسي ۽ تعليمي ۽ تحقيق ۽ ترقي جو مرڪز بڻجي چڪو آهي. زيان هن وقت ذيلي صوبائي حيثيت رکي ٿو، 11 ضلعا ۽ 2 ڪائونٽيز سنڀالي ٿو. سال 2020ع ۾، زيان کي گلوبلائز ۽ ورلڊ سٽيز ريسرچ نيٽورڪ پاران بيٽا۔گلوبل (عالمي ٻئي درجو) شهر جي حيثيت ڏني وئي ۽ چين جي پنهنجي درجه بندي مطابق، 17هين نمبر تي آهي. عالمي مالياتي مرڪزن انڊيڪس جي مطابق، زیان دنيا جي وڏي 100 مالي مرڪزن مان هڪ آهي. نيچر انڊيڪس پاران ٽريڪ ڪيل سائنسي تحقيق جي نتيجي ۾ زيان دنيا جي 20 اعليٰ شهرن ۾ شامل آهي.  زيان اتر اولهه چين ۾ ڪيترن ئي وڏي تعليمي ادارن، جهڙوڪ شيانجياوتونگ يونيورسٽي، نارٿ ويسٽ پولي ٽيڪنيڪل يونيورسٽي، زيڊيان يونيورسٽي ۽ نارٿ ويسٽ يونيورسٽي جو گهر آهي.

حوالا

زمرو:شهر
زمرو:چين
زمرو:چين جا شھر
زمرو:چين ۾ صوبائي راڄڌانيون
زمرو:سلڪ روڊ سان گڏ آباد هنڌ